Bøger | Horsens Posten | Ugeavisen.dk
Du er her: Forside - Horsens Posten - Bøger
DEL Af Maria Bruun Fanø , mariabruun@hsfo.dk
03. november 2018 kl. 10:50
I weekenden blev den årlige bogfest, Bogforum, afholdt i Bella Centeret i København. Næsten 14 dage tidligere, end den plejer. Det har lagt pres på forlagene for at få bøgerne ud til messen. Derfor bugner hylderne lige nu af gode udgivelser, der skal ligge under mange juletræer.
Hella Joof: "Dage med mildhed, modgang og mirakler", Gyldendal
Hella Joof har efterhånden udgivet en række bøger. Denne adskiller sig fra hendes tidligere, og alligevel minder den meget om dem. Bogen er nemlig skrevet som en almanak, hvor man hver dag kan slå op på en ny dag og få et klogt indsigt. Det kendetegnende for Hella Joofs bøger er humoren og den varme tone. Helle Joof besidder nemlig en spændende indsigt, som hun krydre med humor. Min bog ligger ved siden af min seng, så jeg hver morgen kan læse "dagens tekst" som det første. Hendes ord er vise, og jeg nyder den lille daglige rutine.
Hella Joofs fortæller om de mange forskellige dage, der tilsammen udgør et liv. Der er dage, hvor alting kører som smurt og dage, hvor alting falder sammen. Dage, du vil huske for evigt og dage, der ryger automatisk i glemmebogen. Dage fyldt med store smil og dage, hvor en tårerne bare triller og du har brug for en god tudetur. Alle dage er værd at samle på og værdsætte - lige fra den værste hårdag til den mest mirakuløse dag nogensinde. Nyd det, når den kære Hella Joof i almanakken med humor og visdom filosoferer over livets både gode og dårlige dage.
Martin Handford: "Find Holger og den magiske lommelygte", Alvilda
Da jeg var barn, var der næsten slagsmål på skolebiblioteket, for at få lov til at låne "Find Holger"-bøgerne. Nu har jeg selv barn, og derfor står bøgerne også på vores boghylde. Der er kommet en ny af en slagsen, og man går her udenfor det normale koncept, da man skal bruge en "lommelygte". Jeg var en smule skeptisk, da jeg så bogen, men det blev gjort til skamme, da jeg først kom i gang med at lede efter den lille stribede mand med tophuen. Det fungerer rigtig godt, at man kun kan se dele af billedet alt efter, hvor man flytter sin lommelygte hen. Lommelygten er lavet i pap og er derfor nem at skifte ud, hvis den ikke kan holde til et lidt hårdt barnegreb.
Holger kan ikke se en hånd for sig i mørket! Hvor er det heldigt, at vi har en magisk lommelygte! Der er masser af mørklagte ting, der venter på at blive fundet, så bare stik lommelygten ind i siden af bogen - så skal I se lysende løjer! Lommelygten, som er lavet af papir, bruger ikke batterier, og du kan downloade nye, flotte lommelygter online.
Grevinde Alexandra: "Mit lykkelige land", Politikens Forlag
Grevinde Alexandra har rejst Danmark rundt og har skrevet denne gode bog, om de mange fine møder hun har haft. Det er interessant at få et indblik i danskernes levevis, som bliver godt beskrevet i bogen. Samtidig får vi også fortællingen om Grevinde Alexandra selv. Bogen er god læsning og et hyggeligt møde med danskere på tværs af landet. Bogen er krydret med masser af flotte billeder.
Dette er Grevinde Alexandras kærlighedserklæring til Danmark, hvori hun rejser rundt i landet og besøger en række danskere, der kan give hende et klarere svar på, hvordan dansk historie, kultur og levevis er med til at gøre Danmark så lykkelig. Samtidig ser Alexandra sig også tilbage og fortæller åbent om, hvordan det var at flytte fra Hong Kong til Sønderjylland, da hun i 1995 blev gift med prins Joakim. Hun fortæller om at tillære sig et nyt sprog og at få en ny nationalitet, om at være mor til prinser og om at prøve nogle af livets mange spændende muligheder. Bogen er skrevet i samarbejde med journalist og forfatter Rikke Hyldgaard.
Jeanette Øbro &amp; Ole Tornbjerg: "De ustraffede", Politikens Forlag
Vil du læse en krimi med et spændende tema, skal du læse "De ustraffede". Forfatterne sætter nemlig fokus på, om der gøres nok for de kvinder, der bliver voldtaget. Bogen er den sjette i serien om Katrine Wraa, og endnu engang er der masser af god underholdning for krimielskere.
På Kalvebod Fælled på Amager findes en mand hængt. Hvad der tilsyneladende lader til at være et tragisk selvmord, viser sig at være en forbrydelse. I sin efterforskning finder Katrine Wraa en mulig sammenhæng mellem den hængte mand og flere unormale dødsfald blandt voldtægtsanklagede mænd. Nu indledes en jagt på en gruppe, der har taget loven i egen hånd.
Jamie Oliver: "Jamie i Italien", Lindhardt &amp; Ringhof
Jamie Oliver og Italien. Så bliver det vist ikke bedre! Jeg er vild med måden han laver mad på, og når han går i gang med det italienske køkken, bliver både øjne og mave mættet. Opskrifterne er alsidige og nemme at gå til. Bogen egner sig godt, hvad enten man er nybegynder eller erfaren hjemmekok. Vil du lege med det italienske køkken, er denne kogebog et godt sted at starte.
Jamie Oliver elsker Italien og italiensk mad. For at skrive denne bog har han gennemrejst landet for at lokke opskrifter og tips ud af bedstemødrene, som er de helt centrale personer i familien, når det gælder mad. Med inspiration fra sin rejse har Jamie skabt over 130 opskrifter til hele året. Fra enkle antipasti og nemme pastaretter, til vidunderlig simremad, fantastiske salater og guddommelige desserter. Læserne lærer også at perfektionere klassikere som gnocchi, fyldt pasta og den helt rigtige pizzabund. Italiensk mad er populær over hele kloden, og i denne bog finder læserne selve sjælen i det italienske køkken.
"Gurli Gris' super larmende lydbog", Alvilda
Gurli Gris er utrolig elsket blandt de mindste, og nu kommer endnu en bog med en hyggelig historie om den søde gris og hendes familie. Denne bog har også 18 indbyggede lyde, der kan drive selv den mest tålmodige forældre til livs. Til gemgæld vil børnene elske den, når de gennem bogen kan trykke og finde lydene. Bogen er lavet i tykt holdbart materiale, så der ikke sker noget ved, at de mindste sidder med den.
Hvad mon der sker, når Gurli Gris og Gustav beslutter sig for at larme rigtigt meget? Det finder du ud af med denne dejlige pegebog fyldt med lyde. Her er 18 lyde, der er sjove og som larmer. Alle små grisebasser vil elske denne bog!
D. B. John: "Nordstjernen", Hr. Ferdinand
Tre mennesker sætter sig op mod det nordkoreanske regime og risikerer alt. Sydkorea, 1998: En teenagepige forsvinder sporløst fra en strand. Tolv år senere i USA forsøger CIA at rekruttere hendes tvillingesøster Jenna. Beviser for at hendes søster stadig er i live og befinder sig i Nordkorea dukker op, og Jenna vil gøre alt for at redde sin søster - også selvom redningsmissionen fører hende dybt ind i det aflukkede regimes hjerte. I jagten på sin søster krydser Jennas veje Cho Sang-ho, en højtstående embedsmand fra det nordkoreanske regime, der snart får sine egne grunde til at trodse styret. Også i provinsen ulmer den civile ulydighed, hvor en kvinde fra landet finder en af fjendens forbudte balloner med sydkoreansk proviant og involveres i en farlig, men lukrativ sortbørshandel. En skjult fortid væver hendes skæbne sammen med Cho Sang-hos, og da de møder hinanden, må de kæmpe for at overleve regimets rædsler. Hver især gør de det utænkelige: Går op mod det kommunistiske styre og sætter deres eget og deres familiers liv på spil.
Kjell Ola Dahl: "Søsteren", Modtryk
Trænger du til at læse en god spændingskrimi, er der nyt fra Kjell Ola Dahl.
Frank Frølich har sagt sit job op i politiet og er begyndt som privatefterforsker. På vej hjem fra en rutineopgave for et forsikringsselskab møder han den farverige Matilde og forelsker sig hovedkulds. Mødet bliver startskuddet til en række hændelser, hvor Frølich først bliver involveret i en personeftersøgning, der skal hjælpe en asylansøger (og Matilde), men som i virkeligheden dækker over noget andet og farligere. Han bliver kastet direkte ud i en brandvarm storpolitisk affære om passagerfærgen Sea Breeze, der for år tilbage under mystiske omstændigheder gik i brand og krævede flere end 150 dødsofre. Pludselig befinder Frølich sig ubehageligt centralt i politiets efterforskning af drabet på en forfatter, der skrev kontroversielt om både asylpolitik og Sea Breeze.
Ægtepar bag Oasen gør status - fiskestang og havebøger er det ikke blevet til endnu
Klumme: Overlad ikke de svageste til tilfældighederne
Vinderen er fundet: Her er årets butik og årets spisested i Horsens
Thansen voksede ud af den gamle butik
Musikelsker: Musikken bevæger og stimulerer os
Bobler og kage på dagen derpå
Brittens sange i fokus
Ny selvhjælpsgruppe vil arbejde for varigt vægttab hos deltagerne
Søg om julehjælp fra Dansk Folkehjælp
"Haabet" på Horsens Ny Teater
Julemarked i produktionshøjskole
Folkehjælpens julehjælp skal søges via hjemmesiden
Store præmier ved Horsens Cup
Horsens-sanger med nyt album: Vi behandler vand og luft lige så skødesløst, som vi behandler hinanden
Gwænno og Schwarze Fiktion koncert på Kulisselageret i Horsens: To navne fra den urbane elektro-popgenre
Rolf er skadet: Derfor ændrer det dansefinale i Forum Horsens
Horsensianske mænd i krise får håndsrækning: Milliontilskud afsat til krisecenter
Årets Sejet-kalender er klar
Lokal forfatter bag ny bog
Kom til foredrag om Vitus Bering og co.
Et kryds til kalenderen: Butikker vil ikke overses - derfor går de nu sammen om julearrangement for byens borgere
Danseaften på Lindehøjcentret
Turisterne lægger over en milliard kroner i Horsens
Horsens Strygerne er også for de voksne: - Vi bliver lidt nogle reservemødre og hyggetanter
13-årige Molly er udtaget til landsholdet i kunstrulleskøjteløb
Intet forår uden Hausgaard - til Horsens 29. marts